Филармониер утыку къохьэж
Къэбэрдей-Балъкъэр Къэрал филармонием и илъэс лэжьыгъэр къызэIуихыжащ. Дыгъуасэ, фокIадэм и 20-м, Налшык дэт къэрал Киноконцерт гъэлъэгъуапIэм щекIуэкIащ филармонием и симфоние оркестрым 2013 — 2014 гъэхэм къызэщIиубыдэу итыну концертхэм я япэр.
Концертым и программэм хэтщ Мендельсон и классикэ лэжьыгъэ цIэрыIуэхэр. Композитор гъуэзэджэм и IэдакъэщIэкI макъамэхэм я дахагъэмрэ я зэщIэжьыуэмрэ цIыху Iэджэм я гум дохьэ, ауэ ахэр апхуэдизкIэ гугъущи, зыгъэзащIэ музыкантхэм Iэзагъ ин яIэн хуейщ, абыхэм я «купщIэм» нэсын щхьэкIэ.
Къэрал филармониер хэтынущ симфоние музыкэм и етIуанэ дунейпсо фестивалу Темыркъан Юрэ и цIэр зезыхьэм.
ГЕРАСИМОВЭ Риммэ.
